Alaquàs aportarà 97 metres de bufanda al projecte internacional
27/10/2016

# Alaquàs aportarà 97 metres de bufanda al projecte internacional

*   27/10/2016
*   [Drets](/categoria/22/0/drets)
*   [Imprimir](#)
*   Compartir
*    https://www.alaquas.org/documento.asp?id\_do=15815

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15815%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20aportar%C3%A0%2097%20metres%20de%20bufanda%20al%20projecte%20internacional)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15815/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15815/27102016tot_el_grup_Form_4.jpg)](https://www.alaquas.org/ficheros/documentos/2016/2/15815/27102016tot_el_grup_Form_10.jpg "<a href='https://www.alaquas.org/ficheros/documentos/2016/2/15815/27102016tot_el_grup_Form_10.jpg' target=_blank><i class='fa fa-external-link' aria-hidden='true'></i>.Alaquàs aportarà 97 metres de bufanda al projecte internacional</a>")

Les parets del Castell d'Alaquàs llueixen els quasi 2300 metres de bufanda teixida per dones de 40 països i dels 5 continents

Els colors i el treball artesanal dels quasi 2300 metres de bufanda teixida per dones de 40 països i dels 5 contienentes ocupen les parets del claustre del Castell d'Alaquàs des del passat 1 d'octubre. Una peça artística sense precedents que visualitza la feina que realitzen les dones i que forma part de la iniciativa "Els capdells de les nostres vides" impulsada per l'Associació Harituz d'Astigarraga i promoguda aquí al municipi per l'associació Lilith amb el Consell de Dones d'Alaquàs.

Des que es va posar en marxa la iniciativa, un gran nombre de dones dels diferents col·lectius d'Alaquàs així com veïnes en particular d'altres municipis de la comarca van unir els seus esforços per continuar cosint aquesta bufanda. Mans Artesanes, tallers de dones treballadores de la llar de CCOO, Dimecres Femení, Dosal, Tyrius d'Alaquàs, Plataforma creada per RTVV, Plataforma Cremona, Mujeres y Punto d'Aldaia, dones no activistes i dones de diferents partits polítics d'Alaquàs han col·laborat en la iniciativa.

L'aportació realitzada des Alaquàs ha estat de 57 metres, que s'uniran a la bufanda quilomètrica que està donant la volta al món. També s'uniran els 40 metres elaborats per l'associació Mujeres y Punto de Aldaia. La bufanda quilomètrica exposada al Castell d'Alaquàs ve des d'Ontinyent i ara es desplaçarà a Portugal, sent aquesta la primera vegada que eix de l'estat.

Ahir dimecres va tindre lloc l'acte de cloenda del que ha suposat per a Alaquàs i es va realitzar una entrega simbòlica de tot el treball. Més d'un centenar de dones i representants dels col·lectius van assistir a l'acte que va ser conduït per l'Alcaldessa d'Alaquàs, Elvira García Campos i per la presidenta de l'associació Lilith, Laura Blaz-Gerez Urquiz.

La primera edil va insistir en la gran capacitat de les dones per treballar de manera conjunta i va felicitar totes les participants per l'esforç realitzat. A més, ha insistit que "iniciatives com aquestes han de servir perquè la resta de la ciutadania aprenga d'elles".

La inauguració de l'exposició d'aquesta bufanda va tenir lloc el passat 1 d'octubre, coincidint amb la primera Trobada estatal de dones supervivents organitzada per Lilith amb el Consell de les Dones.

"Capdells contra la violència sexista" és una iniciativa impulsada per l'Associació Harituz creada per visibilitzar i promoure la prevenció de la violència sexista. A hores d'ara la bufanda arriba als 2.282 metres. Per a l'associació, l'acció de teixir és un símbol de la feina que realitzen les seues sòcies i es trasllada al projecte Capdells com a proposta de sensibilització. L'objectiu és crear espais de diàleg entre la ciutadania sobre la violència sexista en totes les seues manifestacions i abast.